11/04/2022 | Administración LocalMunicipal
Rianxo
Secretaría
Operario de limpeza, persoal laboral fixo, reservada a persoa con discapacidade xeral. praza incluída na OEP 2017

Mediante resolución de alcaldía núm.231/2022 procedeuse a aprobación da lista provisional de admitidos e excluídos ao procedemento de selección dunha praza de (1) operario de limpeza, persoal laboral fixo, praza incluída na OEP 2017, reservada a persoa con discapacidade xeral, que a continuación se transcriben: Mediante resolución da Alcaldía núm.1049/2021 procedeuse á aprobación das Bases reguladoras do procedemento de selección de unha praza de (1) operario de limpeza, persoal laboral fixo, praza incluída na OEP 2017, reservada a persoa con discapacidade xeral polo sistema de concurso-oposición, procedendo á convocatoria das correspondentes probas selectivas. As devanditas bases publicáronse no BOP no 237 de 15.12.2021. No DOG no 243 de 21.12.2021 publicouse un estrato da citada convocatoria. E no BOE no 304 de 21.12.2021, publicouse extracto da mesma comezando o prazo de presentación de instancias de 20 días naturais; rematado o prazo de presentación de instancias, e consonte co establecido na Base 6a, procede a publicación da Lista definitiva de admitidos no devandito procedemento de selección. Consonte ao anterior, e no exercicio das facultades atribuídas a esta Alcaldía polo artigo 21.1 da Lei 7/1985, de 2 de abril, reguladora das Bases do Réxime Local, RESOLVO: Primeiro.- Aprobar a lista provisional de admitidos e excluídos ao procedemento de selección dunha praza de (1) operario de limpeza, persoal laboral fixo, praza incluída na OEP 2017, reservada a persoa con discapacidade xeral, que a continuación se indica: (1) Deberá acreditar a vixencia da resolución de recoñecemento da discapacidade, dado que se indicaba que era revisable a partir do 2013. (2) Documentación incompleta: non se achega copia da resolución. Segundo.- Os aspirantes excluídos, así como os omitidos na relación de admitidos e excluídos, disporán dun prazo de 10 días hábiles, a contar dende a publicación no BOP de A Coruña, para emendar os defectos que motivasen a súa exclusión ou a súa omisión da listaxe. Os aspirantes que dentro do prazo sinalado non emenden a exclusión ou non alegasen a omisión, xustificando o seu dereito a ser incluídos na relación de admitidos, serán considerados definitivamente excluídos. Terceiro.- De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que o Responsable de Tratamento dos seus datos persoais é CONCELLO DE RIANXO. Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal, e de conformidade co establecido nas presentes bases, para o que se requirirá no momento de realización do primeiro exercicio, o documento de autorización de cesión. Os aspirantes terán dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, CONCELLO DE RIANXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Rianxo a 6 de abril 2022. Asinado electronicamente, O alcalde, Adolfo Muíños Sánchez.